РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 10

от заседание на Комисия ”Професионална квалификация и 
информационни технологии”,
проведено на  27.03.2018 г.

Днес, 27.03.2018 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА- отсъства

БОРЯНА ДИМИТРОВА 
ГЕРГАНА МУТАФОВА- отсъства
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев - началник отдел „ИОВСС“.

1.ОТНОСНО: Извлечение от  пр. № 8/19.03.2018 г. Комисия по правни и институционални въпроси към Пленума на ВСС във връзка с писмо от председателя на Апелативен съд гр. София във връзка с приложението на чл.9 от ЗСВ.

Комисия “Професионална квалификация и
информационни технологии”
Р Е Ш И :

1.1. Приема за сведение извлечение от пр. № 8/19.03.2018г от Комисия по правни и институционални въпроси към Пленума на ВСС.

2.ОТНОСНО: Проект на споразумение за взаимодействие във връзка с осигуряването на достъп на органите на съдебната власт, представлявани от Висшия съдебен съвет, до електронни услуги на Национална агенция по приходите. 
						Извлечение от пр. № 8/19.03.2018 г. – т.10 на Комисията по правни и институционални въпроси към Пленума на ВСС.

Комисия “Професионална квалификация и
информационни технологии”
Р Е Ш И :
	
								2.1. Да се изпрати на Националната агенция по приходите проектът на споразумение за взаимодействие относно осигуряването на достъп на органите на съдебната власт до електронни услуги на НАП, за съгласуване.

3.ОТНОСНО: Писмо от Върховен касационен съд относно проблем с неравномерно натоварване на съдиите от Наказателна колегия.
Извлечение от пр. № 9/21.03.2018 г. – т.9 от Комисия „Съдебна карта, натовареност и съдебна статистика“ към Съдийската колегия на ВСС.

Комисия “Професионална квалификация и
информационни технологии”
Р Е Ш И :
	
3.1. Определя за представител от Комисията Севдалин Мавров – член на ВСС и експертите Валери Михайлов, Мирослава Чирпъкова, Светослав Неделчев за участие в работната среща със съдиите от Наказателна колегия на ВКС. 
3.2. Копие от писмото от зам. председателя на Върховния касационен съд да се изпрати на разработчика на Централизираната система за разпределение на делата, за анализ и становище, за което да бъде писмено уведомена Комисията в срок до 13 април 2018 г.
3.3. Предлага в работната среща да вземе участие и разработчика на системата.
3.4. Датата на работната среща ще  бъде определена след получаване на информацията по т. 3.2.

								           4.ОТНОСНО: Искане от председателя на Административен съд гр. Русе за осигуряване на средства за закупуване на 1 бр. сървър от нисък клас и 1 бр. превключвател.

Комисия “Професионална квалификация и
информационни технологии”
Р Е Ш И :
	
4.1. Искането от председателя на Административен съд гр. Русе за осигуряване на средства за закупуване на 1 бр. сървър от нисък клас на стойност  4990,00 лв. с ДДС  и 1 бр. превключвател на стойност 124,00 лв. с ДДС е целесъобразно.
4.2. Изпраща решението по т. 4.1 на комисия „Бюджет и финанси" към Пленума на ВСС, по компетентност.

5. ОТНОСНО: Писмо от председателя на Районен съд гр. Пловдив за предоставян на 10 броя принтери на ВСС.

Комисия “Професионална квалификация и
информационни технологии”
Р Е Ш И :

5.1. Не възразява 10 бр. принтери да бъдат предоставени на Висшия съдебен съвет. 
5.2. Изпраща решението по т. 5.1. на комисия „Бюджет и финанси" към Пленума на ВСС, по компетентност.
5.3. Да се уведоми председателят на Районен съд гр. Пловдив за решението на комисията.

6. ОТНОСНО: Искане от председателя на Административен съд гр. Шумен за осигуряване на средства за закупуване на сървър.

Комисия “Професионална квалификация и
информационни технологии”
Р Е Ш И :

6.1. Искането от председателя на Административен съд гр. Шумен за осигуряване на средства за закупуване на 1 бр. сървър от нисък клас на стойност  4982,40 лв. с ДДС  и оем лиценз за Microsoft Windows Standart 2016 на стойност 1426,80 лв. с ДДС е целесъобразно.
6.2. Изпраща решението по т. 6.1 на комисия „Бюджет и финанси" към Пленума на ВСС, по компетентност.

7. ОТНОСНО: Искане от председателя на Районен съд гр. Тутракан за осигуряване на средства за закупуване на програмни продукти JES и „Електронна папка на съдебно-изпълнително дело“.

Комисия “Професионална квалификация и
информационни технологии”
Р Е Ш И :

7.1. Не възразява да бъдат въведени програмни продукти “JES” и „Електронна папка на съдебно-изпълнително дело“, като разходите да са за сметка на съда, по бюджета за 2018 г.
7.2. Изпраща решението по т. 7.1 на комисия „Бюджет и финанси" към Пленума на ВСС, по компетентност.

8. ОТНОСНО: Искане от председателя на Районен съд гр. Средец за осигуряване на средства за закупуване 1 брой компютърна конфигурация и модул „Съдебен призовкар“ към САС „Съдебно деловодство“.

Комисия “Професионална квалификация и
информационни технологии”
Р Е Ш И :
		
	8.1. Не възразява да бъде въведен модул „Съдебен призовкар" към САС „Съдебно деловодство", като разходите да са за сметка на съда, по бюджета за 2018 г.
8.2. Искането на председателя на Районен съд гр. Средец в частта за осигуряване на средства за закупуване на 1 бр.  компютърна конфигурация да бъде удовлетворено чрез предоставяне на 1 бр. компютърна конфигурация от наличните във ВСС.
8.3. Изпраща решението по т. 8.1 и 8.2 на комисия „Бюджет и финанси" към Пленума на ВСС, по компетентност.
8.4. Изпраща решението на председателя на Районен съд гр. Средец, за сведение.

					Допълнителни точка:

9. ОТНОСНО: Информация от Министерство на правосъдието във връзка с експертната група по е-Кодекс към Съвета на ЕС.

Комисия “Професионална квалификация и
информационни технологии”
Р Е Ш И :

9.1. Приема за сведение информацията от Министерство на правосъдието

10. ОТНОСНО: Покана от Съюза на юристите в България за участие в конференция на тема: „Европейският идентификатор за съдебна практика (ECLI) и въвеждането на отворени стандарти за правни документи в Европа“.

Комисия “Професионална квалификация и
информационни технологии”
Р Е Ш И :

10.1. Да се уведомят г-жа Калина Чапкънова и г-жа Гергана Мутафова за поканата от Съюза на юристите в България за участие в конференция на тема: „Европейският идентификатор за съдебна практика (ECLI) и въвеждането на отворени стандарти за правни документи в Европа“.

	
ЗАМ.ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:  /П/

БОРЯНА ДИМИТРОВА